ประกาศกระทรวงเกษตรและสหกรณ์
ประกาศกระทรวงเกษตรและสหกรณ์
เรื่อง
แต่งตั้งพนักงานเจ้าหน้าที่ตามพระราชบัญญัติพันธุ์พืช พ.ศ. ๒๕๑๘
 

อาศัยอำนาจตามความในมาตรา
๕ แห่งพระราชบัญญัติพันธุ์พืช พ.ศ. ๒๕๑๘ รัฐมนตรีว่าการกระทรวงเกษตรและสหกรณ์
ออกประกาศไว้ ดังต่อไปนี้

ข้อ ๑
ให้ยกเลิกประกาศกระทรวงเกษตรและสหกรณ์ เรื่อง
แต่งตั้งพนักงานเจ้าหน้าที่ตามพระราชบัญญัติพันธุ์พืช พ.ศ. ๒๕๑๘ ลงวันที่ ๙ มีนาคม
๒๕๔๖

ข้อ ๒
ผู้ดำรงตำแหน่งดังต่อไปนี้
เป็นพนักงานเจ้าหน้าที่มีอำนาจหน้าที่ปฏิบัติการตามพระราชบัญญัติพันธุ์พืช พ.ศ.
๒๕๑๘ ทุกบทบัญญัติเกี่ยวกับอำนาจของพนักงานเจ้าหน้าที่ทั่วราชอาณาจักร
(๑) ปลัดกระทรวงเกษตรและสหกรณ์
(๒) รองปลัดกระทรวงเกษตรและสหกรณ์
(๓) ผู้ตรวจราชการกระทรวงเกษตรและสหกรณ์
(๔) อธิบดีกรมวิชาการเกษตร อธิบดีกรมส่งเสริมการเกษตร
อธิบดีกรมพัฒนาที่ดินอธิบดีกรมการข้าว
(๕) รองอธิบดีกรมวิชาการเกษตร รองอธิบดีกรมส่งเสริมการเกษตร
รองอธิบดีกรมพัฒนาที่ดิน รองอธิบดีกรมการข้าว
ผู้อำนวยการสถาบันวิจัยหม่อนไหมแห่งชาติเฉลิมพระเกียรติ
สมเด็จพระนางเจ้าสิริกิติ์พระบรมราชินีนาถ
(๖) เลขานุการกรม ผู้อำนวยการกองการเจ้าหน้าที่
ผู้อำนวยการกองแผนงานและวิชาการ ผู้อำนวยการกองคลัง
ผู้อำนวยการกองคุ้มครองพันธุ์พืช ผู้อำนวยการศูนย์สารสนเทศ ผู้อำนวยการ
สถาบันวิจัยเกษตรวิศวกรรม ผู้อำนวยการสถาบันวิจัยพืชไร่
ผู้อำนวยการสถาบันวิจัยพืชสวน ผู้อำนวยการสถาบันวิจัยยาง
ผู้อำนวยการสำนักควบคุมพืชและวัสดุการเกษตร ผู้อำนวยการสำนักวิจัย พัฒนาการอารักขาพืช
ผู้อำนวยการสำนักวิจัยพัฒนาเทคโนโลยีชีวภาพ
ผู้อำนวยการสำนักวิจัยพัฒนาปัจจัยการผลิตทางการเกษตร
ผู้อำนวยการสำนักวิจัยและพัฒนาวิทยาการหลังการเก็บเกี่ยวและแปรรูปผลิตผลเกษตร
ผู้อำนวยการสำนักวิจัยและพัฒนาการเกษตร สังกัดกรมวิชาการเกษตร
(๗) นักวิชาการเกษตร นักวิทยาศาสตร์ นักวิชาการโรคพืช นักกีฏวิทยา นิติกร
ตั้งแต่ระดับ ๓ ขึ้นไป เจ้าหน้าที่บริหารงานการเกษตร เจ้าหน้าที่บริหารงานทั่วไป
ตั้งแต่ระดับ ๕ ขึ้นไปเจ้าพนักงานการเกษตรและเจ้าหน้าที่การเกษตร ตั้งแต่ระดับ ๓
ขึ้นไป สังกัดกรมวิชาการเกษตร
(๘) ผู้อำนวยการสำนักส่งเสริมและพัฒนาการเกษตร
ผู้อำนวยการสำนักพัฒนาคุณภาพสินค้าเกษตร กรมส่งเสริมการเกษตร
(๙) ผู้อำนวยการสำนักพัฒนาผลิตภัณฑ์ข้าว ผู้อำนวยการสำนักเมล็ดพันธุ์ข้าว
ผู้อำนวยการสำนักวิจัยและพัฒนาข้าว ผู้อำนวยการสำนักส่งเสริมการผลิตข้าว
กรมการข้าว
(๑๐) นักวิชาการเกษตร เจ้าพนักงานการเกษตร ตั้งแต่ระดับ ๓ ขึ้นไป
สังกัดกลุ่มวิจัยและพัฒนาหม่อนไหม กลุ่มเศรษฐกิจและการตลาด
กลุ่มส่งเสริมและถ่ายทอดเทคโนโลยี กลุ่มอนุรักษ์และคุ้มครองหม่อนไหม
สถาบันวิจัยหม่อนไหมแห่งชาติเฉลิมพระเกียรติ สมเด็จพระนางเจ้าสิริกิติ์
พระบรมราชินีนาถ

ข้อ ๓
ผู้ดำรงตำแหน่งดังต่อไปนี้ เป็นพนักงานเจ้าหน้าที่มีอำนาจหน้าที่ตามมาตรา
๒๘ มาตรา ๓๙ ทวิ มาตรา ๓๙ ตรี แห่งพระราชบัญญัติพันธุ์พืช พ.ศ. ๒๕๑๘
ทั่วราชอาณาจักร
(๑) ผู้บังคับการปราบปราม กองบัญชาการตำรวจสอบสวนกลาง
สำนักงานตำรวจแห่งชาติ
(๒) ผู้กำกับการ ๑ - ๕ กองปราบปราม กองบัญชาการตำรวจสอบสวนกลาง
สำนักงานตำรวจแห่งชาติ

ข้อ ๔
ผู้ดำรงตำแหน่งดังต่อไปนี้ เป็นพนักงานเจ้าหน้าที่มีอำนาจหน้าที่ตามมาตรา
๓๙ และมาตรา ๓๙ ทวิ แห่งพระราชบัญญัติพันธุ์พืช พ.ศ. ๒๕๑๘
เฉพาะในท้องที่ที่อยู่ในความรับผิดชอบของตน
(๑) ผู้ว่าราชการจังหวัด รองผู้ว่าราชการจังหวัด นายอำเภอ และปลัดอำเภอ
ผู้เป็นหัวหน้าประจำกิ่งอำเภอ
(๒) เกษตรอำเภอ และเกษตรกิ่งอำเภอ สังกัดกรมส่งเสริมการเกษตร
(๓) หัวหน้าศูนย์บริหารศัตรูพืช นักวิชาการส่งเสริมการเกษตร ตั้งแต่ระดับ ๓
ขึ้นไปสังกัดสำนักส่งเสริมและพัฒนาการเกษตร และหัวหน้ากลุ่มงาน หัวหน้าฝ่าย
นักวิชาการส่งเสริมการเกษตร ตั้งแต่ระดับ ๓ ขึ้นไป
สังกัดกลุ่มงานส่งเสริมและพัฒนาการบริการอารักขาพืช
กลุ่มงานส่งเสริมและพัฒนาเกษตรอินทรีย์ กลุ่มงานส่งเสริมมาตรฐานสินค้า
และฝ่ายพัฒนาการผลิตและควบคุมศัตรูผักผลไม้เพื่อการส่งออก สำนักพัฒนาคุณภาพสินค้าเกษตร
กรมส่งเสริมการเกษตร
(๔) นักวิชาการส่งเสริมการเกษตร เจ้าพนักงานการเกษตร ตั้งแต่ระดับ ๓ ขึ้นไป
สังกัดสำนักงานเกษตรจังหวัด สำนักงานเกษตรอำเภอ และสำนักงานเกษตรกิ่งอำเภอ
กรมส่งเสริมการเกษตร
(๕) นักวิชาการเกษตร นักวิชาการส่งเสริมการเกษตร นักวิชาการโรคพืช
นักกีฏวิทยาเจ้าพนักงานการเกษตร ตั้งแต่ระดับ ๓ ขึ้นไป สังกัดสำนักผลิตภัณฑ์ข้าว
สำนักเมล็ดพันธุ์ข้าวสำนักวิจัยและพัฒนาข้าว และสำนักส่งเสริมผลิตภัณฑ์ข้าว
กรมการข้าว
(๖) ผู้อำนวยการสำนักงานหม่อนไหมแห่งชาติเฉลิมพระเกียรติ
สมเด็จพระนางเจ้าสิริกิติ์พระบรมราชินีนาถ ทุกภาค ผู้อำนวยการศูนย์
นักวิชาการเกษตร เจ้าพนักงานการเกษตร ตั้งแต่ระดับ ๓ ขึ้นไป
สถาบันวิจัยหม่อนไหมแห่งชาติเฉลิมพระเกียรติ
สมเด็จพระนางเจ้าสิริกิติ์พระบรมราชินีนาถ
(๗) ผู้อำนวยการสำนักงานพัฒนาที่ดินเขต ๑ - ๑๒ นักวิชาการเกษตร เศรษฐกร
นักสำรวจที่ดิน เจ้าพนักงานการเกษตร เจ้าหน้าที่การเกษตร ตั้งแต่ระดับ ๓ ขึ้นไป
เจ้าหน้าที่บริหารงานทั่วไปเจ้าหน้าที่บริหารงานการเกษตร ตั้งแต่ระดับ ๖ ขึ้นไป
สังกัดสำนักงานพัฒนาที่ดินเขต ๑  ๑๒ กรมพัฒนาที่ดิน
(๘) ผู้บังคับการตำรวจภูธรจังหวัด ผู้กำกับการสถานีตำรวจภูธรอำเภอ
ผู้กำกับการสถานีตำรวจภูธรกิ่งอำเภอ รองผู้กำกับการหัวหน้าสถานีตำรวจภูธรอำเภอ
และรองผู้กำกับการหัวหน้าสถานีตำรวจภูธรกิ่งอำเภอ สังกัดสำนักงานตำรวจแห่งชาติ

ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]


ประกาศ ณ วันที่ ๓๐
สิงหาคม พ.ศ. ๒๕๕๐
ธีระ สูตะบุตร
รัฐมนตรีว่าการกระทรวงเกษตรและสหกรณ์





จุฑามาศ/ปรับปรุง
๒๒ พฤศจิกายน ๒๕๕๕

พลัฐวัษ/ตรวจ
๓๐ สิงหาคม ๒๕๕๖


















[๑] ราชกิจจานุเบกษา เล่ม ๑๒๔/ตอนพิเศษ ๑๔๑ ง/หน้า ๘/๒๗ กันยายน ๒๕๕๐